**Izvod iz PRAVILNIKA**

**O PLANU NASTAVE I UČENJA ZA PRVI CIKLUS OSNOVNOG OBRAZOVANJA I VASPITANJA I PROGRAMU NASTAVE I UČENJA ZA PRVI RAZRED OSNOVNOG OBRAZOVANJA I VASPITANJA**

*("Sl. glasnik RS - Prosvetni glasnik", br. 10/2017, 12/2018, 15/2018, 18/2018, 1/2019 i 2/2020)*

|  |  |  |
| --- | --- | --- |
| Naziv predmeta | **GRAĐANSKO VASPITANJE** | |
| Cilj | **Cilj** učenja programa *građansko vaspitanje* je podsticanje razvoja ličnosti koja je odgovorna prema svojim pravima i pravima drugih, otvorena za dogovor i saradnju i spremna da aktivno učestvuje u životu školske zajednice, uvažavajući principe, procedure i vrednosti demokratskog društva. | |
| Razred | **prvi** | |
| Godišnji fond časova | **36 časova** | |
| **ISHODI** Po završenom razredu učenik će biti u stanju da: | **OBLAST/TEMA** | **SADRŽAJI** |
| - navede u čemu je uspešan i u čemu želi da napreduje; - uočava međusobne razlike i sličnosti sa drugim učenicima u odeljenju; - ponaša se na način koji ne ugrožava potrebe, prava i osećanja drugih; - prepozna kod sebe i drugih osnovna osećanja; - prepoznaje primere poštovanja i kršenja prava deteta u svom okruženju, pričama, filmovima; - preispituje svoje postupke i prihvata da ne mora uvek da bude u pravu; - traži pomoć u situacijama kršenja svojih i tuđih prava; - razlikuje dobru i lošu komunikaciju u sopstvenom iskustvu, bližem okruženju, književnim delima, filmovima; - komunicira slušajući sagovornika i traži objašnjenje onoga što ne razume; - slobodno iznosi mišljenje, obrazlaže ideje, daje predloge i prihvata da drugi mogu imati drugačije mišljenje; - sarađuje i preuzima različite uloge u grupi/timu; - dogovara se i odlučuje u donošenju odeljenskih pravila i da se ponaša u skladu sa njima; - svojim rečima obrazloži neophodnost pravila koja regulišu život u zajednici; - prepozna dobre strane svog odeljenja i ono što bi trebalo promeniti/poboljšati; - zajedno sa vršnjacima i nastavnikom učestvuje u rešavanju problema u odeljenju; - učestvuje u izradi plana jednostavne akcije; - sa drugim učenicima izvodi i dokumentuje jednostavnu akciju; - doprinosi promociji akcije; - na jednostavan način vrednuje izvedenu akciju. | **LJUDSKA PRAVA Ja i drugi u odeljenju** | **Identitet** Ko sam ja? Naše jake strane, u čemu smo uspešni, u čemu bismo voleli da napredujemo. Talenti i interesovanja koja posedujemo. Naše sličnosti i razlike. Osnovna osećanja (radost, strah, tuga, bes) i kako se prepoznaju. |
| **Potrebe i prava** Razlike između želja i osnovnih životnih potreba. **Prava deteta Kršenje i zaštita prava** Prepoznavanje kršenja prava deteta. Kome se obratiti u situacijama kršenja prava deteta. Odgovornost prema sebi i drugima. |
| **DEMOKRATSKO DRUŠTVO Odeljenje/grupa kao zajednica** | **Funkcionisanje zajednice** Odeljenje/grupa kao zajednica. Vrednosti odeljenja/grupe - ravnopravnost, odgovornost, solidarnost, poštovanje i briga za druge, tolerantnost, pravednost, poštenje. Uvažavanje različitosti. Pravila u odeljenju/grupi i njihova funkcija. Odlučivanje u odeljenju/grupi. Odgovornost dece i odraslih za funkcionisanje zajednice. |
| **PROCESI U SAVREMENOM SVETU Komunikacija i saradnja** | **Komunikacija** Slušanje/neslušanje. Kad razgovaramo držimo se teme. Iznošenje mišljenja. Uvažavanje sagovornika. **Saradnja** Grupni rad, dogovaranje i saradnja sa vršnjacima i odraslima. |
| **GRAĐANSKI AKTIVIZAM Akcija odeljenja/grupe** | **Planiranje i izvođenje jednostavne akcije u odeljenju/grupi** Koraci u planiranju i izvođenju akcije. Čime se ponosimo i čime nismo zadovoljni u odeljenju. Izbor teme/problema/aktivnosti kojom ćemo se baviti. Određivanje cilja i izrada plana akcije - podela uloga, dogovor o rokovima, načinu realizacije. Izvođenje i dokumentovanje akcije - video, fotografije, tekstovi i sl. Promocija akcije na nivou škole - prikazivanje drugim odeljenjima, roditeljima i sl., pravljenje postera ili panoa, objavljivanje priloga u školskom listu. Vrednovanje akcije - čime smo zadovoljni, šta je moglo biti bolje. |

**Izvod iz PRAVILNIKA O NASTAVNOM PLANU I PROGRAMU ZA PRVI I DRUGI RAZRED OSNOVNOG OBRAZOVANJA I VASPITANJA**

*("Sl. glasnik RS - Prosvetni glasnik", br. 10/2004, 20/2004, 1/2005, 3/2006, 15/2006, 2/2008, 2/2010, 7/2010, 3/2011 - dr. pravilnik, 7/2011 - dr. pravilnici, 1/2013, 4/2013, 14/2013, 5/2014, 11/2014, 11/2016 i 6/2017*

|  |  |  |  |  |
| --- | --- | --- | --- | --- |
| Naziv predmeta: | | **VERSKA NASTAVA - PRAVOSLAVNI KATIHIZIS** | | |
| Godišnji fond časova: | | **36** | | |
| Razred: | | **Prvi** | | |
|  | |  | | |
| **TEMA (nastavne jedinice)** | **CILJ** | **ISHODI** Po završetku teme učenik će: | **PREPORUČENI SADRŽAJI PO TEMAMA** | **NAČIN OSTVARIVANJA PROGRAMA** |
| **I - UVOD**  **1. Učimo o našoj veri - uvodni čas** | • upoznavanje učenika i veroučitelja • upoznavanje učenika sa sadržajima predmeta i načinom rada • motivisanje učenika za pohađanje časova verske nastave | *Kognitivni aspekt:* • da razume osnovna saznanja o temama koje će se obrađivati na nastavi Pravoslavnog katihizisa Afektivni aspekt: • biti podstaknut da aktivno učestvuje na časovima verske nastave | • Upoznavanje sa sadržajem programa i načinom rada | Katihizacija kao liturgijska delatnost- zajedničko je delo katihete (veroučitelja) i njegovih učenika.  Katiheta (veroučitelj) bi trebalo stalno da ima naumu da katiheza ne postoji radi gomilanja informacija ("znanja o veri"), već kao nastojanje da se učenje i iskustvo Crkve lično usvoje i sprovedu u život kroz slobodno učešće u bogoslužbenom životu Crkve.  Na početku svake nastavne teme učenike bi trebalo upoznati sa ciljevima i ishodima nastave, sadržajima po temama, načinom ostvarivanja programa rada, kao i sa načinom vrednovanja njihovog rada.  **Vrste nastave** Nastava se realizuje kroz sledeće oblike nastave: • **teorijska nastava (35časova) • praktična nastava (1 čas)**  **Mesto realizacije nastave •** Teorijska **nastava se realizuje u učionici**; • Praktična nastava se **realizuje u crkvi - učešćem u liturgijskom sabranju;**  **Didaktičko metodička uputstva za realizaciju nastave •** Uvodne časove trebalo bi osmisliti tako da doprinesu međusobnom upoznavanju učenika, upoznavanju učenika s ciljevima, ishodima, nastavnim sadržajima, ali i tako da nastavnik stekne početni uvid u to kakvim predznanjima i stavovima iz područja Pravoslavnog katihizisa, grupa raspolaže. • Realizacija programa trebalo bi da se odvija u skladu s principima savremene aktivne nastave, koja svojom dinamikom podstiče učenike na istraživački i problemski pristup sadržajima tema. U toku realizacije stavljati naglasak više na doživljajno i formativno, a manje na saznajno i informativno. • Kvalitet nastave se postiže kada se nastavni sadržaji realizuju u skladu sa savremenim pedagoškim zahtevima u pogledu upotrebe raznovrsnih metoda, oblika rada i nastavnih sredstava. • Imajući u vidu zahteve nastavnog programa i mogućnosti transponovanja nastavnog sadržaja u pedagoško didaktička rešenja, nastavnik bi trebalo da vodi računa i o psihološkim činiocima izvođenja nastave - uzrastu učenika, nivou psihofizičkog razvoja, interesovanjima, sklonostima, sposobnostima i motivaciji učenika. • U ostvarivanju savremene nastave nastave nastavnik je izvor znanja, kreator, organizator i koordinator učeničkih aktivnosti u nastavnom procesu.  • Nastava je uspešno realizovana ako je učenik spreman da Crkvu shvati kao prostor za ostvarivanje svoje ličnosti kroz zajedničarenje sa bližnjima i Trojičnim Bogom koji postaje izvor i punoća njegovog života.  **Evaluacija nastave** Evaluaciju nastave (procenjivanje uspešnosti realizacije nastave i ostvarenosti zadataka i ishoda nastave) nastavnik će ostvariti na dva načina: • procenjivanjem reakcije učenika ili prikupljanjem komentara učenika putem anketnih evaluacionih listića;  • proverom znanja koje učenici usvajaju na času i ispitaivanjem stavova;  **Ocenjivanje** Neposredno opisno ocenjivanje učenika može se vršiti kroz: • usmeno ispitivanje; • pismeno ispitivanje; • posmatranje ponašanja učenika;  **Okvirni broj časova po temama** Uvod - **1** Zajednica kao osnov života - **4** Zajednica ljubavi Boga, čoveka i prirode - **5** Neizmerna ljubav Božja-Hristos se rodi! - **6** Crkva - zajednica sa Bogom - **8** Hristova ljubav prema čoveku i svetu - **4** Naša briga o svetu - **6** Evaluacija - **1+1** |
| **II - ZAJEDNICA KAO OSNOV ŽIVOTA**  **2. Moja porodica  3. Moja škola i drugari  4. Mi smo deo Božje porodice (Crkve)** | • učenicima pružiti osnov za razumevanje čoveka kao bića zajednice • pružiti učenicima elementarno znanje o Bogu kao biću zajednice | *Kognitivni aspekt:* • moći da opiše i objasni značenje pojma zajednice kao i njegov odnos prema njemu bliskim osobama (porodici) •moći da prepozna da ne možemo jedni bez drugih • znati da nas ljubav povezuje sa drugima • znati da se pravilno oseni krsnim znakom • znati da je Bog Sveta Trojica (Zajednica) • znati da krštenjem postajemo članovi Božje porodice (Crkve)  *Afektivni aspekt:* • poželeti da čini dobro drugima (bližnjima) u svojoj zajednici • želeti da izražava hrišćansku ljubav prema Bogu i bližnjima | • priče i slike koje prikazuju porodicu • može i priča o "maloj porodici" (deca sa jednim roditeljem, ili starateljem) • sadržaji u vezi sa životom u školi (nova zajednica); odnosi u zajednici, pravila ponašanja • Božja porodica (ko su članovi Božje porodice; kako se postaje njen član...) |
| **III - ZAJEDNICA LJUBAVI BOGA, ČOVEKA I PRIRODE**  **5. Poslušnost 6. Darivanje - naša ljubav 7. Ceo svet na dar 8. Oče naš - zovemo našeg Boga** | • pružiti osnov za razlikovanje i upoređivanje porodičnih odnosa i odnosa koji vladaju u Crkvi • pružiti osnov za upoznavanje odnosa koji vladaju između čoveka i Boga  • pružiti osnov za razumevanje da je molitva naš razgovor sa Bogom  • omogućiti učenicima da uvide da se porodični odnosi i odnosi u Crkvi iskazuju na konkretan način • učenicima pružiti osnov za razumevanje da se kroz međusobne odnose ljubavi ostvaruje jedinstvo | *Kognitivni aspekt:* • znati da zajednica sa Bogom počiva na slobodi • znati da je poslušnost izraz ljubavi •moći da prepozna da je darivanje plod ljubavi  • moći da sazna da je molitva razgovor sa Bogom • moći da usvoji tekst molitve Oče naš • znati da je Bog Otac stvorio svet iz ljubavi  •moći da prepozna da je naš život Božji dar • znati da Bog želi da živimo u zajednici sa Njim  *Afektivni aspekt:* • pokazivati želju da ljubav iskazuje na konkretan način • biti motivisan da ljubav prema Bogu izražava molitvom | • priče koje govore o tome da kada nekoga volimo, onda ga i slušamo • kako možemo da pomognemo drugome; ljubavlju činim dobra dela • sadržaji koji govore i prikazuju lepotu stvorenog sveta • pesmica: "Al` je lep ovaj svet", J.J. Zmaj • Bog je ceo svet stvorio iz ljubavi |
| **IV - NEIZMERNA LJUBAV BOŽJA - HRISTOS SE RODI!**  **9. Bog dolazi u ovaj svet  10. Hristos se rodi - Božić u mom domu 11. Kako je Rastko postao Sv. Sava 12. Sveti Sava, slava u školi i u mojoj porodici** | • pružiti učenicima neophodno znanje o dolasku Spasitelja u svet • ukazati učenicima da je poslanje Sina Božjeg dar ljubavi Boga Oca svet • pružiti učenicima elementarno znanje o Svetome Savi | *Kognitivni aspekt:* • moći da prepozna osnovne događaje biblijske pripovesti o Hristovom rođenju • moći da prepozna i imenuje glavne ličnosti iz biblijske priče o Hristovom rođenju (uz pomoć ikone praznika i po ključnim simbolima) • moći da prepozna da je proslava praznika događaj cele porodice kroz koji se ostvaruje zajednica ljubavi •moći da usvoji tekst (sadržaj) i melodiju pesme (Božić, Božić) • moći da prepozna da je Sveti Sava posvetio svoj život Bogu zbog ljubavi prema Njemu  *Afektivni aspekt:* Po završetku teme: • kod učenika će se razviti želja da aktivno učestvuje u proslavi Hristovog rođenja • kod učenika će se razviti želja da prema bližnjima podražava primer ljubavi Svetoga Save | • Novozavetno svedočanstvo o Hristovom Rođenju (prepričano i prilagođeno) • Božićna pesma: "Božić, Božić blagi dan" • Sveti Sava - ostvareni sin Boga Oca (kroz ljubav i zajednicu sa Bogom, svako od nas postaje kao Sveti Sava) • Himna Svetom Savi |
| **V - CRKVA - ZAJEDNICA SA BOGOM**  **13. Bog stvara svet 14. Svet je naš dom 15. Prihvatimo darove Božje 16. Gde je ljubav tu je Bog  17. Hristova večera sa učenicima 18. Liturgija - okupljanje Božje porodice  19. Post - staza ljubavi** | • pružiti učenicima elementarno znanje o stvaranju sveta  • omogućiti učenicima da shvate i dožive Crkvu kao zajednicu sabranog Božjeg naroda • podsticati učenike na lično učešće u životu Crkve | *Kognitivni aspekt:* • moći da opiše pojedinosti biblijske povesti o stvaranju sveta  • moći da razlikuje ono što je Bog stvorio od onoga što je čovek napravio na primerima iz neposrednog okruženja • znati zašto za Boga kažemo da je Tvorac • moći da objasni, na elementarnom nivou, povezanost ljudi i prirode • uočiti da se u Crkvi ostvaruje jedinstvo ljudi i prirode sa Bogom • znati da u zajednici sa Bogom učestvujemo slobodno - samo ako to želimo (primer Svetoga Save i njegovog slobodnog izbora) • da se upozna sa Liturgijom kao događajem (zajedničkom trpezom) na kojem se okuplja Božja porodica  *Afektivni aspekt:* • kod učenika će se razviti želja da svojom poslušnošću izražava svoju ljubav i slobodu • učenik će želeti da učestuje u liturgiji | • Biblijsko kazivanje o stvaranju sveta • Život prvih ljudi-Božja želja da svet bude Crkva • Čovek ne prihvata Božje darove-neposlušnost i sebičnost • Priča:"Gde je ljubav, tu je Bog", L.N. Tolstoj • Prva Liturgija (Hristovi učenici); "Pravoslavna čitanka", s. Nina Nerandžić i Ana Savković |
| **VI - HRISTOVA LJUBAV PREMA ČOVEKU I SVETU**  **20. Hristova ljubav prema čoveku i svetu 21. Prepoznajemo Hristovu ljubav 22. Hristos vaskrse!** | • ukazati učenicima na veličinu Hristove ljubavi prema ljudima i svetu  • pružiti učenicima elementarno znanje o Hristovom stradanju i vaskrsenju | *Kognitivni aspekt:* • upoznati Hristovo učenje kao "učenje" o ljubavi i praštanju (na primerima iz jevanđeljskih priča) • prepoznati i razumeti da je prava ljubav kada je pokazujemo delima • usvojiti sadržaj i melodiju pesme "Znaš li ko te ljubi silno"  • biti u mogućnosti da opiše pojedinosti biblijske povesti o Hristovom Vaskrsenju • prepoznati i imenovati glavne ličnosti iz biblijske priče o Hristovom Vaskrsenju (uz pomoć ikone praznika i po ključnim simbolima) • prepoznati da je proslava praznika događaj cele porodice kroz koji se ostvaruje zajednica ljubavi • moći da opiše proslavljanje Vaskrsa u svojoj porodici • znati običaje u vezi sa Vaskrsom  *Afektivni aspekt:* • razvijati potrebu da delima iskazuju ljubav  • razvijati želju da učestvuje u pripremama za proslavu ovog najvećeg hrišćanskog praznika | • Jevanđeljska priča Milostivi Samarjanin • Pesmica: "Znaš li ko te ljubi slilno" • Novozavetno svedočanstvo o Hristovom Vaskrsenju (prepričano i prilagođeno) • Priča: "Dobro drvo" Š. Silverstejn |
| **VII - NAŠA BRIGA O SVETU**  **23. Čovek domaćin u svetu 24. Radost služenja  25. Ljubav prema ljudima i prirodi je ljubav prema Bogu 26. Svaki čovek je za nas Hristos 27.Naučili smo o našoj veri** | • omogućiti učenicima da u Hristu prepoznaju uzor ljubavi prema svetu i čoveku • podsticati učenike da ljubav prema Bogu izražavaju kroz ljubav prema ljudima i prirodi • ustanoviti obim razumevanja i kvalitet stečenih znanja u toku školske godine iz Pravoslavnog katihizisa | *Kognitivni aspekt:* •moći da prepriča odabrane priče koje govore o Hristovoj ljubavi prema svetu i čoveku • na elementarnom nivou moći da objasni međusobnu povezanost svih ljudi i prirode • prepoznati i imenovati postupke ljudi koji su prožeti ljubavlju prema prirodi, ljudima i Bogu • uočiti u kojoj meri je napredovao i savladao gradivo Pravoslavnog katihizisa 1. razreda osnovne škole  *Afektivni aspekt:* • razvijati želju da se brine o biljkama i životinjama i celokupnoj prirodi | • Razne priče o koje govore o služenju čoveka čoveku • Čovekova briga za očuvanje prirode, biljaka i životinja • Priča Sveti Gerasim i lav Jordan • Priče i slike o kućnim ljubimcima |